**Všeobecne záväzné nariadenie obce Mužla č.2/2020**

**o určení výšky dávky dotácie na mzdy a prevádzku na dieťa a žiaka školy a zariadenia,**

**zriadených na území Obce Mužla**

Obecné zastupiteľstvo v Mužle sa v súlade s ustanovením § 6 zákona č. 369/1990 Zb. o obecnom zriadení v znení neskorších predpisov a v zmysle zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

***uznieslo na vydaní***

Všeobecne záväzného nariadenia obce Mužla č. 2/2020 o určení výšky dotácie na mzdy a prevádzku na dieťa a žiaka školy a školského zariadenia s právnou subjektivitou, zriadených na území obce Mužla.

***§1***

**Úvodné ustanovenia**

1. Účelom tohto všeobecne záväzného nariadenia je určiť výšky dotácie na mzdy a prevádzku na žiaka súkromnej základnej umeleckej školy, dieťa v materskej školy, žiaka školského klubu a dieťa zariadení školského stravovania zriadených na území obce Mužla na kalendárny rok 2020.

**§2**

**Spôsob určenia výšky poskytnutej dotácie**

1. Finančné prostriedky na kalendárny rok sa poskytujú podľa:

a/ počtu detí a žiakov školy a školských zariadení podľa stavu k 15. septembru predchádzajúceho kalendárneho roka a

b/ výšky dotácie na dieťa a žiaka školy a školského zariadenia na príslušný kalendárny rok.

1. V roku 2020 sa poskytne dotácia na 1 PPŽ súkromnej základnej umeleckej školy vo výške 94,00 % z priemernej dotácie 95,29 eur/1 PPŽ.
2. Koeficient podľa prílohy č. 3 NV SR č. 401/2018 Z. z., ktorým sa mení a dopĺňa NV SR č. 630/2008 Z. z. o rozdeľovaní výnosu dane príjmov územnej samosprávy v znení neskorších predpisov.

**§3**

**Prijímateľ dotácie**

1. Prijímateľom dotácie pre školy a školské zariadenia sú:

a/ Školský klub detí ako súčasť ZŠ J.Endrődyho s VJM – Endrődy János Alapiskola Muzsla

b/ Súkromná základná umelecká škola Kataríny Pappovej – Papp Katalin Művészeti Alapiskola Muzsla

**§4**

**Výška dotácie**

Obec Mužla určuje výšku dotácie na rok 2020 na mzdy a prevádzku nasledovne:

|  |  |
| --- | --- |
| **Školy a školské zariadenia** | **Náklady na rok 2020 /€/** |
| ŠKD ako súčasť ZŠ J.Endrődyho | 45 167,- |
| SZUŠ Papp Katalin |  309 486,- |

**§5**

**Spôsob prideľovania, použitia a vyúčtovania dotácie**

1. Dotáciu obec poskytne pre školy a školské zariadenia mesačne jednou dvanástinou z objemu finančných prostriedkov určených na príslušný kalendárny rok do 25. dňa príslušného mesiaca.
2. Prijímateľ dotácie podľa ust. § 3 je oprávnený použiť dotáciu len na úhradu mzdových a prevádzkových nákladov a musí zabezpečiť hospodárnosť, efektívnosť a účelnosť jej použitia.
3. Prijímateľ dotácie,

a/ ktorý je v zriaďovateľskej pôsobnosti obce Mužla, podľa ust. § 3 odsek 1 písm. a/ je povinný predkladať výkaz o využití dotácie v zmysle platnej metodiky kontrolnej činnosti obce Mužla

b/ ktorý je zriaďovateľom SZUŠ podľa ust. § 3 ods. 1 písm. d/ je povinný predkladať výkaz o využití dotácie ročne a to v lehote do 30. januára za predchádzajúci kalendárny rok.

1. Prijímateľ v prípade, že nevyčerpá dotáciu do 31. decembra príslušného kalendárneho roka je povinný nevyčerpanú časť dotácie vrátiť späť na účet obce Mužla do 31. decembra príslušného kalendárneho roka.

**§6**

**Kontrolná činnosť**

1. Kontrolu nad dodržaním tohto VZN vykonáva: hlavný kontrolór obce

**§7**

**Záverečné ustanovenia**

1. Pokiaľ nie je v nariadení podrobnejšia úprava, odkazuje sa na zákon č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a na vykonávanie predpisy vydané na ich základe.
2. Toto VZN obce Mužla schválilo Obecné zastupiteľstvo uznesením č. 09/05022020 dňa 05.02.2020.
3. Finančné prostriedky v januári 2020 boli poukázané vo forme záloh.
4. Všeobecne záväzné zariadenie obce Mužla nadobúda účinnosť dňom schválenia

Ing. Iván Farkas

 starosta obce